送吏員遷調松江
作者：陸文圭
朝代：宋

paragraphs: 吏員務選才具良，不問他邦與吾鄉。
珠金出産已足貴，蘭桂移根亦自香。
諸君此行良不惡，居家何如宦游樂。
季鷹曾憶松江鱸，士龍空歎華亭鶴。
昔人還鄉苦不早，今人離鄉涉遠道。
漁舟泛澤青茫茫，客衣吹霜白皜皜。
朱甍結構井邑富，畫戟清閑官府好。
紛紛刀筆心自厭，落落功名身未老。
要看入海運大鵬，不恨出山成小草。